**LAZDIJŲ R. SEIRIJŲ ANTANO ŽMUIDZINAVIČIAUS GIMNAZIJOS** **DIREKTORIAUS** **2017 METŲ VEIKLOS ATASKAITA**

1. **BENDROJI INFORMACIJA**

**1. Bendra informacija.** Lazdijų r. Seirijų Antano Žmuidzinavičiaus gimnazijoje (toliau – gimnazija) vykdomos ikimokyklinio, priešmokyklinio, pradinio, pagrindinio ir vidurinio ugdymo programos. Pagal pradinio, pagrindinio ir vidurinio ugdymo programas mokosi 236 mokiniai, yra 14 klasių komplektų. Palyginus su praėjusiais metais, sumažėjo 16 mokinių. Gimnazijos ikimokyklinio ugdymo skyriuje ugdomi 35 vaikai, yra sukomplektuotos 2 ugdymo grupės. Ikimokyklinis ugdymas atliepia tokio amžiaus vaikų poreikius, tenkina tėvų lūkesčius. Pagrindinė skyriuje iškylanti problema – patalpų. Siekiant aukščiausios kokybės, reikėtų sudaryti sąlygas vaikams ugdytis erdvesnėje aplinkoje.

Gimnazijoje vyksta neformaliojo švietimo veikla, kurioje savo meninius, kultūrinius, sportinius, akademinius ar kitus poreikius tenkina 86,7 % mokinių. Gausiausiai lankomi sporto, jaunųjų šaulių, šokio, dailės būreliai. Neformaliojo švietimo veikloje dalyvaujantys mokiniai savo pasiektus rezultatus aptaria ir paviešina mokslo metų pabaigoje vykstančios netradicinės ugdomosios veiklos metu.

Lazdijų r. Seirijų Antano Žmuidzinavičiaus gimnazijoje pastaraisiais metais vyksta daug integruotų, netradicinėse erdvėse vedamų pamokų. Tam puikiai pasitarnauja gražiai sutvarkytos gimnazijos vidaus ir išorės erdvės, Metelių regioninio parko teritorija, Seirijų apylinkėse esančios istorinės, gamtinės, kitos įžymios vietos.

Gimnazija nuo 2012 metų dalyvauja Nacionalinio egzaminų centro organizuojamuose diagnostiniuose ir standartizuotuose testuose 2, 4, 6 ir 8 klasėse. Gauti rezultatai leidžia kryptingai siekti kiekvieno mokinio individualios pažangos, kokybiškai rengti mokinius PUPP ir Brandos egzaminams.

2017 metai buvo ypač sėkmingi abiturientams – jie gerai išlaikė pasirinktus brandos egzaminus, didžioji jų dalis įstojo į specialybes, apie kurias galvojo dar tik pradėdami mokytis pagal vidurinio ugdymo programą.

Tikrinant mokinių pasiekimus baigiant pagrindinio ugdymo programą ryškėja pagrindinių dalykų mokymosi sėkmės, o ypač –spragos, kurios nuosekliai šalinamos vykdant vidurinio ugdymo programą.

Siekiant sukurti saugią aplinką mokiniams nuosekliai dirba pagalbos mokiniui specialistai, Vaiko gerovės komisija, bendradarbiaujama su kitomis rajono institucijomis ir specialistais.

Nuolat stiprinamas ryšys su mokinių tėvais, jie įtraukiami į aktyvias veiklas, daugėja iniciatyvų iš tėvų pusės. Vienas iš sėkmingo bendradarbiavimo pavyzdžių – Tėvų klubo įsikūrimas.

Lazdijų r. Seirijų Antano Žmuidzinavičiaus gimnazija visada siekia, kad čia būtų gera kiekvienam jos bendruomenės nariui, puoselėja šiltus tarpusavio santykius, yra atvira kaitai, savo veikla skatina kiekvieną mokinį nuolat augti ir tobulėti.

**2. Lazdijų r. Seirijų Antano Žmuidzinavičiaus gimnazijos** **veiklos įgyvendinant tikslą ir uždavinius pasiekimai ir sėkmės:**

**Brandos egzaminų rezultatai:**

2017 metais sėkmingiausiai abitūros egzaminus išlaikė 1 abiturientė, gavusi 3 šimtukus (matematikos, istorijos, anglų kalbos) ir 1

(lietuvių kalbos) egzamino – 99 balus.

Valstybinių brandos egzaminų šimto balų įvertinimus gavo 2 abiturientai. Jie iš viso gavo 4 šimtukus: matematikos, istorijos, anglų k., chemijos.

Didžiausias procentas kandidatų, kurie išlaikė aukštesniuoju lygiu, yra:

Biologija – laikė 6 mok. – AL – 3 (50 %).

Chemiją – laikė 4 mok. – 3 (75 %) AL ir 1 (25 %) – puikiai.

**Brandos egzaminų rezultatų lentelė**

|  |  |  |  |  |  |  |
| --- | --- | --- | --- | --- | --- | --- |
| **Dalykas** | **Laikė** | **Nepatenkinamas lygmuo** | **Patenkinamas lygmuo** | **Pagrindinis lygmuo** | **Aukštesnysis lygmuo** | **Puikiai** |
| Lietuvių k. | 17 | 1 | 3 | 12 | 1 |  |
| Matematika | 19 |  | 11 | 4 | 3 | 1 |
| Istorija | 9 |  | 1 | 7 | - | 1 |
| Geografija | 2 |  |  | 1 | 1 |  |
| Chemija | 4 |  | - | - | 3 | 1 |
| Biologija | 6 |  | - | 3 | 3 |  |
| Anglų k. | 19 |  | 8 | 7 | 3 | 1 |
| Informacinės technologijos | 1 |  | - | 1 | - | - |
|  | 77 | 1 | 23 | 35 | 14 | 4 |

**Dalykai ir vietos gimnazijų reitingų penkiasdešimtuke (žurnalas Reitingai, 2017 m. gegužė – gruodis/ Nr.1(7)**:

Chemija – 5 vieta;

Geografija – 16 vieta;

Lietuvių kalba – 21 vieta;

Biologija – 30 vieta;

Informacinės technologijos – 45-46 vieta.

23 gimnazijos abiturientai iš viso laikė 77 valstybinius egzaminus (VBE) (vidutiniškai 3.35 egzamino). Iš jų neišlaikė 1 egzamino. Mokyklinius brandos egzaminus laikė 6 – lietuvių k.,11 – technologijas.

Daugiausia kandidatų laikė pagrindinės sesijos užsienio kalbos (anglų) VBE – 19 ir matematikos – 19, mažiausiai – informacinių technologijų VBE – jį pasirinko 1 kandidatas.

Lietuvių kalbos ir literatūros VBE laikė 17 kandidatų, iš jų 1 neišlaikė.

**Mokinių savivaldos augimas.**

Naujai išrinkta Mokinių taryba dirba itin aktyviai. Mokinių taryba:

Kovo 2 d. dalyvavo susitikime su Lazdijų Motiejaus Gustaičio mokinių taryba.

Kovo 20–26 d. vyko veiksmo savaitė „Be patyčių“.

Kovo 28 d. vyko „Aktyvusis MT ir gimnazijos administracijos susirinkimas“, kuriame aptarė svarbiausias gimnazijos problemas, ieškojo jų sprendimo būdų.

Balandžio mėn. – pilietinė savanoriškos veiklos akcija „Darom 2017“.

Balandžio 7 d. organizavo tolimiausio taiklaus metimo į krepšį rekordo siekimo konkursą.

Organizavo filmų vakarą gimnazijoje.

„Emocija+” popietė su mokytojais, mokiniais, administracija.

Gegužės 25–26 d. padėjo LMS Lazdijų r. mokinių savivaldų informaciniam centrui organizuoti mokymus gimnazijoje.

Birželio 2 d. organizavo mokslo metų užbaigimo šventę.

Rugsėjo 9 d. – Europos kalbų dienos renginys.

Dalyvavo ir organizavo Solidarumo bėgimą, rinko paramą.

Spalio 6 d. – Šypsenų dienos renginys.

Spalio 27 d. – Helovino vakaras.

Lapkričio 16 d. – Tolerancijos dienos renginiai.

Susirinkimas – OLWEUS OPKUS programos pristatymas.

Gruodžio mėn. – pagalba organizuojant renginį „Gimnazijos šviesuoliukai”.

**Smurto ir patyčių prevencijos bei intervencijos programa.**

Pradėta įgyvendinti Smurto ir patyčių prevencijos bei intervencijos programa OLWEUS OPKUS. Atliktas išsamus tyrimas apie patyčių situaciją gimnazijoje, išvados pristatytos gimnazijos bendruomenei. Pakoreguota budėjimo tvarka, atsisakyta mokinių budėjimo. Į patyčių prevencijos veiklą įtraukti gimnazijos darbuotojai.

**Tėvų įsitraukimas, tėvų klubo susikūrimas.**

Gimnazijoje įsikūrė Tėvų klubas, kurį sudaro mokinių tėvų pasiūlyti ir išrinkti tėvai. Šis klubas parengė savo nuostatus, aptarė ir suderino veiklas su Mokinių taryba. Savo veikla klubo nariai prisidės prie gimnazijos savivaldos įtakos augimo, padės organizuoti renginius, plės įtaką kitiems tėvams, pagelbės tvarkant senas ar įrengiant naujas edukacines erdves.

**Sėkminga Jaunųjų šaulių būrelio veikla.**

Šiaulių būrelio veikla stipriai įtakoja gimnazijos bendruomenės pilietinį ir patriotinį ugdymą, sprendžia mokinių užimtumo problemą. Jaunieji šauliai aktyviai dalyvauja valstybinių švenčių minėjimuose, istorinio pobūdžio renginiuose, vykdo pažintines veiklas.

**Kokybiški renginiai. Susitelkimas.**

Gimnazijos bendruomenė pasižymi didele bendryste iškilus sunkumams ar vykdant sudėtingesnes veiklas, organizuojant renginius, akcijas. Svarbu, kad visada keliami aukšti tikslai ir jų sistemingai bei, dažniausiai sėkmingai, siekiama. Gražiai bendradarbiaujama su vietos bendruomene bei socialiniais partneriais.

**Gera materialinės bazė**.

Gimnazijoje gražiai sutvarkytos lauko edukacinės erdvės, suremontuotos ir estetiškai atrodo maždaug du trečdaliai gimnazijos vidaus patalpų. Mokytojų kabinetuose yra kompiuteriai, internetinis ryšys, projektoriai, 5 kabinetai turi interaktyvias lentas. Naujai įrengtas psichologo kabinetas bei patalpa Mokinių tarybos nariams. Psichologo kabinete pastatytas šviesos terapijos stalas. Mokinių laisvalaikiui iš 2 proc. gimnazijai paskirtų lėšų nupirkta 10 sėdmaišių. Įrengtas muzikinis skambutis su radijo įranga.

**Padidėjo mokymosi motyvacija ir mokėjimo mokytis rodikliai**:

Gimnazijos pažangumas 99,6 % . 2,85 % pamokų buvo integruotos. Vyko tarpdalykinių integruotų pamokų ciklai.

Per metus 58,5 % mokinių pagerino individualų mokymosi vidurkį, bendras gimnazijos vidurkis padidėjo vidutiniškai 0,17 balo.

Kiekvieną VBE aukštesniuoju lygiu išlaikė vidutiniškai apie 26,25 %. abiturientų, PUPP – 8 %.

97 % 4, 6, 8 klasių mokinių dalyvavo Nacionaliniame mokinių pasiekimų patikrinime ir žinias pasitikrino standartizuotais testais.

5,9 % sumažėjo praleistų nepateisintų pamokų skaičius.

86,7 % mokinių lanko neformaliojo švietimo užsiėmimus.

**Įtraukianti bibliotekos veikla:**

13 % padidėjo knygas skaitančiųjų mokinių skaičius. Organizuojami pilietiškumą bei patriotiškumą ugdantys renginiai, parodėlės. Teikiama pagalba mokytojams ruošiantis ir vedant pamokas, mokiniams – ieškant medžiagos projektams. Gražios iniciatyvos, glaudus bendradarbiavimas su savivaldos institucijomis, pagalbos mokiniui specialistais.

**3. Problemos, trūkumai:**

**Nepakankamas bendradarbiavimas įvairiais lygmenimis:**

Tik 52 % mokytojų bendradarbiauja rengdami ir derindami tarpusavyje ilgalaikius ir trumpalaikius planus, vesdami integruotas pamokas.

Per retai bendrauja mokytojai – tėvai – mokiniai siekdami individualios vaiko pažangos. Mokytojai tikisi, kad mokymosi problemas išspręs auklėtojai su tėvais, laukia administracijos nurodymų, patys nesiima iniciatyvos.

Tėvai ir mokytojai sunkiai keičia požiūrį į vaiką ir mokinį, nesilaiko kai kurių susitarimų, trūksta pasitikėjimo vieni kitais, kai kurie tėvai ir mokytojai nuolaidžiauja vaikams.

Trūksta aktyvesnio tėvų su tėvais bendradarbiavimo. Aktyvesni tėvai neieško būdų, kaip įtraukti į gimnazijos veiklą pasyvesnius mokinių tėvus. Pasyvesnieji stengiasi išvengti papildomų įsipareigojimų.

**Gimnazijos tarybos veikla.**

Pageidautina aktyvesnės gimnazijos tarybos veiklos, idėjų, pagalbos sprendžiant įvairias problemas. Dažniausiai veikia tik paraginti administracijos.

**Visų galimybių neišnaudojimas.**

Per retai (atsižvelgiant į galimybes ir tikslus) vyksta netradicinės pamokos Seirijų apylinkėse, muziejuje, kviečiami įdomūs žmonės. Apsiribojama tradicinių pamokų vedimu.

**Per didelis mokinių ir mokytojų papildomų veiklų krūvis.**

Į renginius, popietes, varžybas, akcijas mokiniai dažniausiai vyksta pamokų metu. Dėl to nėra užtikrinamas pakankamas ugdymo turinio išdėstymas.

**II. TIKSLŲ, UŽDAVINIŲ, VEIKLŲ IR ASIGNAVIMŲ SUVESTINĖ**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Eil. Nr.** | **Tikslas** | | **Tikslo pasiekimo vertinimo kriterijus, mato vienetas ir reikšmė** | | | | | | | |
| **1.** | Gimnazijos ir kiekvieno mokinio individualios pažangos pasiekimų gerinimas. | | **Planuota**  Padidėja mokymosi motyvacija ir mokėjimo mokytis rodikliai:  3 % vedamų pamokų yra tarpdalykinių integruotų pamokų ciklai.  Per metus 55 % mokinių 0,1 padidėjęs mokymosi vidurkis.  Kiekvieną VBE aukštesniuoju lygmenių išlaiko apie 5 % abiturientų, PUPP – 15 - 20 %.  100 % 4, 6, 8 klasių mokinių žinias pasitikrina ST.  Sumažėja praleistų nepateisintų pamokų skaičius – 10 %.  85 % mokinių lanko neformaliojo švietimo užsiėmimus.  85 % mokinių nepatiria patyčių.  Dalyvavimas, renginiuose, savanorystė, tėvų parama, apklausos rodo, kad į gimnazijos veiklą įsitraukia apie 60 % visų mokinių tėvų.  Išauga mokinių ir jų tėvų pasitikėjimas ugdymo įstaiga – 12 %. | | | **Įvykdyta**  Padidėjo mokymosi motyvacija ir mokėjimo mokytis rodikliai:  2,85 % vedamų pamokų buvo tarpdalykinių integruotų pamokų ciklai.  Per metus 58,5 % mokinių 0,17 padidėjo mokymosi vidurkis.  Kiekvieną VBE aukštesniuoju lygmenių išlaikė apie 26,25 % abiturientų, PUPP – 8 %, tačiau 14 % padidėjo pagrindinio lygmens.  97 % 4, 6, 8 klasių mokinių žinias pasitikrino ST, 1 mokinys nedalyvavo dėl ligos.  Sumažėjo praleistų nepateisintų pamokų skaičius – 5,9 % dėl tėvų irmokinių neatsakingo požiūrio.  86,7 % mokinių lanko neformaliojo švietimo užsiėmimus.  Tik 75,2 % mokinių nepatiria patyčių, todėl pradėta vykdyti OLWEUS OPKUS. Dalyvavimas, renginiuose, savanorystė, tėvų parama, apklausos rodo, kad į gimnazijos veiklą įsitraukė apie 40 % visų mokinių tėvų, nes įsitraukia tik aktyvesni tėvai.  16 % išaugo mokinių ir jų tėvų pasitikėjimas ugdymo įstaiga dėl aukštų egzaminų ir standartizuotų testų rezultatų, aukštos vidinės kultūros, rūpinimosi vaikais bei gimnazijos saugumo. | | | | |
| **1.1.** | **Uždavinys.**Patobulinti pamokos vadybą, aktyvinant mokinius ir mokant juo mokytis. | | | | | | | | | |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | | **Atsakingi vykdytojai** | **Įvykdymo terminas** | | | **Asignavimai (tūkst. Eur)** | | |
| **Planuota** | **Įvykdyta** | **Numatyta data** | | **Faktinė data** | **Patvirtinti** | | **Panaudoti** |
| 1.1.1 | Integravimo galimybių plėtojimas pamokoje siekiant asmeninės mokinio pažangos. | Per metus pravesta:  12 integruotų pamokų,  4 pamokų ciklai.  70 % mokinių integruotų pamokų metu mokomąją medžiagą įsisavina greičiau ir lengviau, įgyja didesnį žinių bagažą, geba susieti dalykų žinias, lavėja loginis mąstymas bei aukštesnieji gebėjimai.  Apie 75 % mokytojų bendradarbiauja rengdami ilgalaikius teminius planus ir ruošdamiesi pamokoms. | Per metus pravesta:  14 integruotų pamokų, iš jų  4 pamokų ciklai.  74,5 % mokinių integruotų pamokų metu mokomąją medžiagą įsisavino greičiau ir lengviau, įgijo didesnį žinių bagažą, gebėjo susieti dalykų žinias, lavino loginį mąstymas bei aukštesniuosius gebėjimai.  Apie 52 % mokytojų bendradarbiavo rengdami ilgalaikius teminius planus, nes netikėjo būsimo rezultato sėkme. | Direktoriaus pavaduotoja ugdymui, metodinė taryba  Mokytojai metodininkai | Iki mokslo metų  pabaigos II psm.– 7 ciklai, I psm.  5 ciklai. | | Mokslo metų eigoje | MK lėšos mokytojų, pagalbos specialistų darbo užmokesčiui | MK lėšos mokytojų, pagalbos specialistų darbo užmokesčiui  472 587,17 | |
| 1.1.2. | Užduočių diferencijavimo galimybės pamokoje, mokiniams, siekiantiems aukštesnių mokymosi rezultatų. Aptarimas metodinėse grupėse. | Didėja metinis mokymosi vidurkis balais nuo 7,81 iki 7,85. | Padidėjo metinis mokymosi vidurkis balais nuo 7,81 iki 7,89. | Direktoriaus pavaduotoja ugdymui,  dalykų mokytojai. | 2017 metai | | 2017 metai | Asignavimai  darbuotojų  darbo  užmokesčiui | Asignavimai  darbuotojų  darbo  užmokesčiui | |
| 1.1.3. | NMPP, PUPP, bandomųjų ir brandos egzaminų rezultatų analizės efektyvus naudojimas mokinių pasiekimams ir pažangai vertinti. | NMPP dalyvauja 100 % mokinių.  7 % daugiau mokinių pasiekia aukštesnį lygmenį negu prieš dvejus metus (pvz. 2, 4, 6 kl.) arba turėtą I pusmečio.  Visų VBE, išlaikytų aukštesniuoju lygmeniu, mokinių dalis 5-10 %  PUPP **–** aukštesniuoju lygmeniu dalis % – 15–20 %.  Pakilęs IIg kl. mokinių anglų kalbos mokėjimo lygis, pasiekti aukštesni balai.  Remiantis įskaitos rezultatais bus tikslingai IIIg klasėje sudarytos grupės.  50 % mokinių pagerėję mokymosi pasiekimų rodikliai. | NMPP dalyvavo 97 % mokinių, iš jų 17,1 % (t.y. 5 % daugiau) pasiekė aukštesnį lygmenį, 49,5 % – pagrindinį lygmenį, (t.y. 25,4 % daugiau, negu prieš dvejus metus.  Visų VBE, išlaikytų aukštesniuoju lygmeniu, mokinių dalis – 26,25 %.  PUPP **–** aukštesniuoju lygmeniu dalis % – 8 %.  Lyginant su praėjusiai metais, 0,3 balo sumažėjo IIg kl. mokinių anglų k. mokymosi vidurkis.  58,5 % mokinių pagerėjo mokymosi pasiekimų rodikliai. | Direktorės pavaduotoja ugdymui, metodinė taryba,  dalykų mokytojai, klasių auklėtojai. | Vasario  kovo mėn.  Pagal  NEC  numatytą  grafiką | |  | MK asignavimai mokytojų, pagalbos specialistų darbo užmokesčiui, kvalifikacijos tobulinimui.  1223,52 Eur | MK asignavimai mokytojų, pagalbos specialistų darbo užmokesčiui, kvalifikacijos tobulinimui.  1223,52 Eur | |
| 1.1.4. | Patrauklaus mokymosi formų taikymas ugdymo procese: mokymosi kitoje aplinkoje, projektinės veiklos, modelio mokinys – mokiniui, tėvai – mokiniams**.** | 7 % dalykui skirtų pamokų vedama kitose erdvėse per mokslo metus.  Per metus organizuojamas 1 gerosios patirties sklaidos renginys (konferencija arba forumas), skirtas naujų metodų paieškai.  Į projektinę veiklą įtraukta 90 % mokinių, kurie pastiprina dalykines ir bendradarbiavimo kompetencijas. | 8 % per mokslo metus dalykui skirtų pamokų vesta kitose erdvėse.  Per metus suorganizuotas 1 gerosios patirties sklaidos renginys (Projektų diena – „Mokomės tyrinėdami“).  Į projektinę veiklą įsitraukė 93,1 % mokinių, kurie pastiprino dalykines ir bendradarbiavimo kompetencijas. | Direktorės pavaduotoja ugdymui, metodinė taryba,  dalykų mokytojai.  Visi mokytojai ir specialistai. |  | |  | MK asignavimai mokytojų, pagalbos specialistų darbo užmokesčiui | MK asignavimai mokytojų, pagalbos specialistų darbo užmokesčiui | |
| **1.2.** | **Uždavinys. Sudaryti sąlygas mokiniams kryptingai plėtoti turimas ir įgyti naujas kompetencijas.** | | | | | | | | | |
| 1.2.1. | Dalykinių olimpiadų, konkursų, parodų, viktorinų organizavimas. Kūrybiškumo lavinimo dirbtuvių sukūrimas, naujų mokinių saviraiškos erdvių atsiradimas. | Kiekvieno dalyko mokytojas organizuoja mokyklines olimpiadas, konkursus, viktorinas.  10% padidėjęs mokinių dalyvavimas mokyklinėse olimpiadose, konkursuose, parodose, viktorinose. 5 % padidėjęs prizinių vietų skaičius rajoninėse olimpiadose ir konkursuose (41 prizinė vieta).  Daugėja bendruomenės iniciatyvų.  Tėvų iniciatyvų skaičius – ≥3.  Mokinių iniciatyvų skaičius – ≥8. | Kiekvieno dalyko mokytojas suorganizavo mokyklines olimpiadas, konkursus, viktorinas.  11 % padidėjo mokinių dalyvavimas mokyklinėse olimpiadose, konkursuose, parodose, viktorinose. 29,4 % padidėjo prizinių vietų skaičius rajoninėse olimpiadose ir konkursuose (58 prizinės vietos).  Padaugėjo bendruomenės iniciatyvų.  Tėvų iniciatyvų skaičius – 5.  Mokinių iniciatyvų skaičius – 9. | Administracija, metodinė taryba, neformaliojo švietimo būrelių vadovai. | 2017 m. | | 2017 m. | MK asignavimai mokytojų, pagalbos specialistų darbo užmokesčiui | MK asignavimai mokytojų, pagalbos specialistų darbo užmokesčiui | |
| 1.2.2. | Skatinti mokinius dalyvauti mokyklos pažangos pokyčiuose sudarant galimybes mokiniams atskleisti savo gebėjimus keičiantis vaidmenimis su mokytojais pamokoje, projektuose bei kitose veiklose. | Pravestos 5 Sėkmės pamokos.  Suorganizuota 1 gimnazijos mokinių konferencija.  Per metus mokytojai su mokiniais parengia ir tinkamai įformina:  6 mokyklinius projektus  30 pamokinių projektų,  25 % pradinių klasių ir 10 % pagrindinio bei vidurinio ugdymo koncentrų mokinių tėvų praveda pamokas, dalijasi žiniomis bei patirtimi su mokiniais. | Pravestos 5 Sėkmės pamokos.  Per metus mokytojai su mokiniais parengė ir tinkamai įformino:  13 mokyklinių projektų,  45 pamokinius projektus,  17 % pradinių klasių ir 10 % pagrindinio bei vidurinio ugdymo koncentrų mokinių tėvų pravedė pamokas, dalijosi žiniomis bei patirtimi su mokiniais. | Metodinė taryba, dalykų mokytojai  Mokinių tarybos atstovai  Klasių Tėvų komitetų atstovai. | 2017 m. | | 2017 m. | MK asignavimai mokytojų, pagalbos specialistų darbo užmokesčiui.  Lėšos vadovėliams  4104,77 Eur | MK asignavimai mokytojų, pagalbos specialistų darbo užmokesčiui.  Lėšos vadovėliams  4104,77 Eur | |
| 1.2.3. | Gimnazijos savivaldų (klasių seniūnų, mokinių, tėvų, ir gimnazijos tarybos) stiprinimas bei veiklų skatinimas. | Visų savivaldų atstovai dalyvaus gimnazijos veiklos planavime bei vertinime.  30 % padidėja siūlomų ir įgyvendinamų iniciatyvų skaičius.  Padidėja mokinių, tėvų ir gimnazijos tarybos iniciatyvumas ir kryptingas tarpusavio bendradarbiavimas. | Visų savivaldų atstovai dalyvavo gimnazijos veiklos planavime bei vertinime.  21 % padidėjo siūlomų ir įgyvendinamų iniciatyvų skaičius.  Padidėjo mokinių, tėvų ir gimnazijos tarybos iniciatyvumas ir kryptingas tarpusavio bendradarbiavimas. | Gimnazijos taryba,  seniūnų taryba, mokinių  tėvų komitetai. | Vasario mėn.  2017 m. | | 2017 m. | Asignavimai  darbuotojų  darbo  užmokesčiui | Asignavimai  darbuotojų  darbo  užmokesčiui | |
| 1.2.4. | Optimizuoti neformaliojo švietimo pasiūlą. | Mokinių, lankančių neformaliojo švietimo užsiėmimus skaičius padidėja iki 85 %.  Mokinių savivalda daro įtaką aktyvindama mokinius. | Mokinių, lankančių neformaliojo švietimo užsiėmimus skaičius padidėjo iki 86,7 %.  Mokinių savivalda darė įtaką aktyvindama mokinius. | Direktorės pavaduotoja ugdymui, būrelių vadovai, mokinių taryba. | 2017 m. | | 2017 m. | NŠV lėšos. Asignavimai  darbuotojų  darbo  užmokesčiu | NŠV lėšos. Asignavimai  darbuotojų  darbo  užmokesčiu | |
| 1.2.5. | Siekti ikimokyklinio amžiaus vaikų ugdymo (si) individualizavimo, integracijos ir ankstyvosios socializacijos sėkmės**.** | Sudarytos sąlygos plėtotis vaikų gebėjimams, kūrybiškumui, individualiems poreikiams.  90% vaikų ugdoma ikimokyklinio ugdymo skyriuje.  Iki 2017 m. rugsėjo 1 d. atnaujinta ir patvirtinta vaikų pasiekimų vertinimo tvarka.  Kiekvienoje ugdomoje veikloje vaiko intelektualiniai gabumai plėtojami per kūrybinį mąstymą.  Vaikų ugdomoji veikla planuojama vadovaujantis vaiko stebėjimu ir ugdymo proceso refleksija. | Sudarytos sąlygos plėtotis vaikų gebėjimams, kūrybiškumui, individualiems poreikiams.  86 % vaikų ugdoma ikimokyklinio ugdymo skyriuje.  Pasiekimai vertinami vadovaujantis Lietuvos Respublikos švietimo ir mokslo ministerijos Ikimokyklinio amžiaus vaikų pasiekimų aprašu. Kiekvienoje ugdomoje veikloje vaiko intelektualiniai gabumai plėtojami per kūrybinį mąstymą.  Vaikų ugdomoji veikla planuojama vadovaujantis vaiko stebėjimu ir ugdymo proceso refleksija. | Administracija, ikimokyklinio ugdymo skyriaus pedagogai. | 2017 m. | | 2017 m. | MK lėšos,  mokytojų  kvalifikacijai  skirtos lėšos | MK lėšos,  mokytojų  kvalifikacijai  skirtos lėšos | |
| 1.3. | **Uždavinys.Teikti kokybišką ir savalaikę papildomą pagalbą mokiniams, jų tėvams, mokytojams ir kitiems švietimo paslaugų teikėjams.** | | | | | | | | | |
| 1.3.1. | Mokinių ugdymosi rezultatų aptarimas laikinosiose grupėse (mokinių ugdymosi problemų sprendimas, strategijų paieška). | 1 kartą per pusmetį laikinosiose grupėse aptariamos kiekvienos klasės mokinių mokymosi problemos. Ieškoma tinkamų sprendimo būdų.  Išspręstos mokymosi spragos, 70 % sumažėja nepažangių mokinių, padidėja mokymosi vidurkis, nelieka paribio mokinių. | 1 kartą per pusmetį laikinosiose grupėse buvo aptariamos kiekvienos klasės mokinių mokymosi problemos.  Išspręstos mokymosi spragos, 80 % sumažėjo nepažangių mokinių, padidėjo mokymosi vidurkis, neliko paribio mokinių. | Mokytojai, klasių auklėtojai direktorės pavaduotoja ugdymui | Pagal  mokymosi  rezultatus,  auklėtojų arba  dalykų  mokytojų  teikimu | | 2017 m. | Asignavimai  darbuotojų  darbo  užmokesčiu | Asignavimai  darbuotojų  darbo  užmokesčiu | |
| 1.3.2. | Mokinių konsultavimas (konsultacijos ne pamokų metu), grafiko sudarymas. | Sudarytas mokinių konsultavimo grafikas, vyksta 2 konsultacijos per mėnesį pagal grafiką, informacija skelbiama gimnazijos svetainėje.  50 % mokinių išspręstos mokymosi spragos. Gimnazijos pažangumas 100 %. | Mokinių konsultacijos vyko pagal poreikį (po ligos, esant mokymosi spragoms), taip pat skirti dalykų moduliai žinių gilinimui ir spragų.  48 % mokinių išspręstos mokymosi spragos.  Gimnazijos pažangumas 99,6 %. | Direktorės pavaduotoja ugdymui, dalykų mokytojai | 2017 m. | | 2017 m. | MK lėšos | MK lėšos | |
| 1.3.3. | Pedagoginės, psichologinės, socialinės, informacinės pagalbos mokiniams, tėvams teikimas, tenkinant mokinių poreikius**.** | 15 % sumažėjęs patyčių rodiklis. Kiekvienas bendruomenės narys operatyviai reaguoja į susidariusią situaciją (mokymosi ar psichologinę). | 15 % sumažėjo patyčių rodiklis. Kiekvienas bendruomenės narys operatyviai reagavo į susidariusią situaciją (mokymosi ar psichologinę). | Administracija, tėvų komitetai, mokytojai, pagalbos vaikui specialistai | 2 kartus per  mokslo metus  –  seminarai.  Konsultacijos  pagal poreikį | | Pagal poreikį | MK asignavimai mokytojų, pagalbos specialistų darbo užmokesčiui | MK asignavimai mokytojų, pagalbos specialistų darbo užmokesčiui | |
| 1.4. | **Uždavinys.Inicijuoti naujas darbo formas su tėvais, vykdyti jų kompleksinį švietimą.** | | | | | | | | | |
| 1.4.1. | Organizuoti renginius pasitelkus tėvus savanorius**.** | Padidėja tėvų iniciatyvumas – 3 iniciatyvos.  Tėvai dalyvauja klasių valandėlėse, išvykose, diskusijose apie patyčių mažinimą.  Renginiai – 3.  Savanorių – 10. | Padidėjo tėvų iniciatyvumas – 5 iniciatyvos.  Tėvai dalyvavo klasių valandėlėse, išvykose, diskusijose apie patyčių mažinimą.  Renginiai – 3.  Savanorių – 12. | Gimnazijos taryba, administracija | 2017 m. | | 2017 m. |  |  | |
| 1.4.2. | Visų mokomųjų dalykų mokytojai skiria mokiniams užduočių, kurias reiktų atlikti su tėvais. | Kiekvienas dalyko mokytojas per mokslo metus skiria bent po 1 užduotį, skatinančią bendrą veiklą. Užduotys skatina tėvų ir vaikų bendravimą ir bendradarbiavimą, pagerina tarpusavio santykius. | Kiekvienas dalyko mokytojas per mokslo metus skyrė bent po 1 užduotį, skatinančią bendrą veiklą. Užduotys skatino tėvų ir vaikų bendravimą ir bendradarbiavimą, pagerino tarpusavio santykius. | Dalykų mokytojai | 2017 m. | | 2017 m. | Asignavimai  darbuotojų darbo užmokesčiui | Asignavimai  darbuotojų darbo užmokesčiui | |
| 1.4.3. | Tėvų klubo steigimas. | 13 % padidėja tėvų pagalba mokytojams, gimnazijai.  Įkurtas tėvų klubas padeda spręsti ne tik su ugdymu, bet ir laisvalaikiu bei užimtumu susijusius klausimus. | Tik 6 % padidėjo tėvų pagalba mokytojams, gimnazijai, nes tėvams stinga noro ir aktyvumo. Įkurtas tėvų klubas padėjo spręsti ne tik su ugdymu, bet ir laisvalaikiu bei užimtumu susijusius klausimus. | Administracija, tėvų komitetai | Kovo mėn. | | Lapkričio mėn. | *-* | *-* | |
| 1.4.4. | Klasių auklėtojams pravesti ne mažiau kaip vieną aktyvų tėvų susirinkimą. | 45 % padidėjęs tėvų aktyvumas, dalyvavimas renginiuose, susirinkimuose.  Įvairios susirinkimų formos. | 40 % padidėjo tėvų aktyvumas, dalyvavimas renginiuose, susirinkimuose.  Įvairios susirinkimų formos. | Klasių auklėtojai | Pagal klasių auklėtojų planus | | Pagal klasių auklėtojų planus |  |  | |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Eil. Nr.** | **Tikslas** | | **Tikslo pasiekimo vertinimo kriterijus, mato vienetas ir reikšmė** | | | | | | | | |
| **2.** | Kryptingai patobulinti vadovų, mokytojų ir pagalbos specialistų kvalifikaciją orientuojantis į darbą su įvairių gabumų ir poreikių mokiniais. | | **Planuota**  Gerėja dalykinės ir bendrosios vadovų ir mokytojų  kompetencijos, mokinių ir tėvų apklausos IQES sistemoje fiksuoja 80 % geresnį mokytojų kompetencijų įvertinimą, pasitikėjimą mokytojais.  Padidėja gabių mokinių mokymosi motyvacija, orientuota į aukščiausius mokymosi rezultatus.    70 % mokinių padidėja individuali pažanga. Per trejus metus tokių mokinių mokymosi vidurkis padidėja 0,25 %.  Formuojama inkliuzinės mokyklos samprata.  Per trejus metus mokinių, nenorinčių eiti į mokyklą, sumažėja iki 15%. | | | | **Įvykdyta**  Pagerėjo dalykinės ir bendrosios vadovų ir mokytojų kompetencijos, mokinių ir tėvų apklausos IQES sistemoje fiksavo 80 % geresnį mokytojų kompetencijų įvertinimą, pasitikėjimą mokytojais. Egzaminų ir standartizuotų testų rezultatai rodo, kad padidėjo gabių mokinių mokymosi motyvacija, orientuota į aukščiausius mokymosi rezultatus.  58,5 % mokinių padidėjo individuali pažanga. Gimnazijos mokinių mokymosi vidurkis per metus padidėjo 0,17 balo.  12 % išaugo mokinių ir jų tėvų pasitikėjimas ugdymo įstaiga.  Per metus mokinių, nenorinčių eiti į mokyklą, sumažėjo 11 %. | | | | |
| **2.1.** | **Uždavinys.**Sudaryti kryptingą vadovų, mokytojų ir pagalbos specialistų kvalifikacijos kėlimo programą. | | | | | | | | | | |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | | | **Atsakingi vykdytojai** | **Įvykdymo terminas** | | | **Asignavimai (tūkst. Eur)** | | |
| **Planuota** | | **Įvykdyta** | **Numatyta data** | | **Faktinė data** | **Patvirtinti** | | **Panaudoti** |
| 2.1.1 | Išanalizuoti vadovų, mokytojų ir  pagalbos specialistų  kvalifikacijos kėlimo situaciją per  3 metus. | Per metus  kiekvienas  mokytojas (100 % )  dalyvauja psichologinių žinių  bei  efektyvių mokymo metodų  seminaruose. | | 100 % mokytojų ir pagalbos vaikui specialistų išklausė 112 seminarų, iš jų 27 internetines paskaitas, kurių metu tobulino bendrąsias ir profesines kompetencijas. | Metodinė taryba ir  administracija | Sausis | | Sausis. 2017 metai | Asignavimai  darbuotojų  darbo  užmokesčiui.  MK kvalifikacijos lėšos  1223,52 Eur | Asignavimai  darbuotojų  darbo  užmokesčiui.  MK kvalifikacijos lėšos  1223,52 Eur | |
| 2.1.2 | Parengti ir įgyvendinti vadovų,  mokytojų ir pagalbos specialistų  kvalifikacijos kėlimo programą. | Pagerėja mokinių mokėjimo  mokytis  kompetencija, rezultatai, motyvacija,  psichologinė savijauta. | | Parengė ir 2017 m. sausio 27 d. patvirtino vadovų,  mokytojų ir pagalbos specialistų  kvalifikacijos kėlimo programą. | Metodinė taryba ir  administracija | sausis | | sausis | MK kvalifikacijos lėšos  1223,52 Eur | MK kvalifikacijos lėšos  1223,52 Eur | |
| 2.1.3 | Skleisti įgytų kompetencijų  informaciją, dalintis įgytomis žiniomis ir gauti platesnį informacijos srautą. | 20 % suaktyvėja dalijimasis gauta  informacija  metodinėse grupėse,  mokytojų tarybos posėdžiuose, e.  dienyne.  Kartą per metus organizuojama  konferencija arba  mini forumas. | | 30 % tapo aktyvesnis e.dienyno naudojimas, direkcinių pasitarimų bei metodinių grupių pasitarimų metu 50 % mokytojų pasidalino gauta informacija su kolegomis, mokinių tėvais.  Gimnazijoje buvo organizuotas seminaras „Noriu. Galiu. Darau“, kurio metu mokytojai tyrė savo emocinę būseną, mokėsi ją atpažinti mokiniuose. | Metodinė taryba | 2017 metai | | 2017 metai | Asignavimai  darbuotojų  darbo  užmokesčiui.  Mokestis už e.dienyną 240 Eur | Asignavimai  darbuotojų  darbo  užmokesčiui  Mokestis už e.dienyną 240 Eur | |
| 2.1.4 | Mokytojams vadovaujant  aktyvinti  įvairių gabumų ir  poreikių mokinių saviraišką. | ≥ 5 mokytojai kuria neformaliojo  švietimo programas, į kurias įsitraukia apie 35 % mokinių. | | 5 mokytojai patvirtino neformaliojo švietimo programas, tenkinančias skirtingus mokinių poreikius. Jose dalyvavo 43 % gimnazijos mokinių. | Metodinė taryba, dalykų  mokytojai, būrelių vadovai. | 2017 metai | | 2017 metai | MK asignavimai mokytojų, pagalbos specialistų darbo užmokesčiui | MK asignavimai mokytojų, pagalbos specialistų darbo užmokesčiui | |
|  | **2.Uždavinys. Ugdyti(s) psichologinį atsparumą aplinkai, atsižvelgiant į mokinių emocinę būklę, poreikius ir galimybes.** | | | | | | | | | | |
| 2.2.1 | Nustatyti esamą situaciją  anketuojant IQES onlaine  sistemoje,  suplanuoti tolesnius  veiksmus. | Apklausoje  dalyvavo  93 % mokinių,  100 % mokytojų, 40  % tėvų.  Lyginami rezultatai,  stebimas pokytis, gautos išvados  panaudojamos veiklos planavimui | | Apklausoje  dalyvavo  73,8 % mokinių,  86,7 % mokytojų, 49,5 % tėvų.  Lyginami rezultatai,  stebimas pokytis, gautos išvados  panaudojamos veiklos planavimui. | Veiklos  kokybės  įsivertinimo grupė | Kovas, lapkritis | | Kovas, lapkritis | Asignavimai  darbuotojų  darbo  užmokesčiui | Asignavimai  darbuotojų  darbo  užmokesčiui | |
| 2.2.2. | Stebėti  ir spręsti su patyčiomis  susijusius atvejus. | 85 % mokinių  nepatiria patyčių, pagerėja klasių ir  gimnazijos emocinis klimatas, mokyklos pažanga. | | Gimnazijoje vykdoma patyčių ir smurto prevencijos ir intervencijos programa OLWEUS OPKUS, į kurią įsitraukė visa gimnazijos bendruomenė. Nauja tai, kad budi mokytojai ir darbuotojai, mokinių budėjimo atsisakyta.  Nustatyta, kad patyčių nepatyrė 75,2 % mokinių. | Švietimo pagalbos specialistai, VGK | 2017 metai | | 2017 metai | MK asignavimai mokytojų, pagalbos specialistų darbo užmokesčiui | MK asignavimai mokytojų, pagalbos specialistų darbo užmokesčiui | |
| 2.2.3. | Organizuoti mokymus  Supervizijos  metodu mokytojams  ir kitiems gimnazijos  bendruomenės nariams. | 3 kartus per metus  vyksta supervizijos.  Pagerėja mokytojų ir  mokinių emocinis klimatas,  bendradarbiavimas, pasitikėjimas. | | 5 mokytojai dalyvavo supervizijų mokymuose. VGK, metodinių grupių darbas (≥ 20 %) vyko supervizijų metodu. 5 supervizijos vyko laikinosiose metodinėse grupėse aptariant atskirų klasių mokymosi pasiekimus.  Nustatyta, kad mokinių emocinis klimatas pagerėjo 7 % , gimnazijos mikroklimatas –8 %. | Pagalbos vaikui specialistai | Sausio, kovo, spalio mėn. | | Kovo mėn. (mokymai).  Spalio – gruodžio mėn. veiklos | MK lėšos, skirtos mokytojų kvalifikacijai  1223,52 Eur | MK lėšos, skirtos mokytojų kvalifikacijai  1223,52 Eur | |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Eil. Nr.** | **Tikslas** | | **Tikslo pasiekimo vertinimo kriterijus, mato vienetas ir reikšmė** | | | | | | | | |
| **3.** | Pagerinti  gimnazijos materialinę bazę sudarant prielaidas bei  kontekstą mokinių pasiekimų augimui. | | **Planuota**  Pagerėjęs gimnazijos vidaus erdvių  estetinis vaizdas, ugdymui optimaliai panaudojamos edukacinės erdvės.  20 % pagerėję mokinių mokymosi pasiekimai. Sustiprėjęs tapatumo jausmas. Suremontuota  sporto salė.  Laimėtas projektas edukacinio informacinio centro įkūrimui. | | | | **Įvykdyta**  Gerinant vidaus erdvių estetinį vaizdą įrengtas psichologo kabinetas bei patalpa mokinių savivaldos nariams.  20 % pagerėjo mokinių mokymosi pasiekimai.  Įrengta erdvė antrojo aukšto koridoriuje mokinių poilsiui bei laisvalaikiui.  Atnaujintos erdvės jas puošiant mokinių darbais – fotografijomis, piešiniais, verpstės interpretacijomis.  Pagal Lazdijų rajono savivaldybės parengtą projektą „Modernių ir saugių erdvių sukūrimas bendrojo ugdymo įstaigose Lazdijų rajono savivaldybėje“, gautas finansavimas sporto salės bei persirengimo kambarių ir sanitarinių patalpų remontui. | | | | |
| **3.1.** | Uždavinys. Atnaujinti esamų erdvių estetinį vaizdą ir edukacinę paskirtį. | | | | | | | | | | |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | | | **Atsakingi vykdytojai** | **Įvykdymo terminas** | | | **Asignavimai (tūkst. Eur)** | | |
| **Planuota** | | **Įvykdyta** | **Numatyta data** | | **Faktinė data** | **Patvirtinti** | | **Panaudoti** |
| 3.1.1 | Vadovaujantis parengtu ilgalaikiu planu praplėsti esamų erdvių paskirtį ir pagerinti estetinį vaizdą. | Suremontuota sporto salė. | | Pagal Lazdijų rajono savivaldybės parengtą projektą „Modernių ir saugių erdvių sukūrimas bendrojo ugdymo įstaigose Lazdijų rajono savivaldybėje“, skirtas finansavimas sporto salės remontui. Įvykdytas rangos darbų pirkimas, pasirašyta preliminarioji darbų sutartis. | Gimnazijos taryba  Administracija | Sausis | | 2017 metai | Europinės lėšos |  | |
| 3.1.2 | Teikti paraiškas dalyvauti ES, šalies ir savivaldybės projektuose finansinei paramai gauti. | Pasinaudota  2016-2020 metų  Dzūkijos VVG strategija, Europos  sąjungos paramos fondais.  Laimėtas  bent 1 projektas. | | Laimėti 4 savivaldybės finansuoti projektai, skirti sveikatingumo, gabių vaikų ugdymui, prevencinei veiklai ir vaikų vasaros poilsiui. | Administracija | sausis | | sausis | Lazdijų r. savivaldybės biudžeto lėšos | Lazdijų r. savivaldybės biudžeto lėšos 1800 Eur | |
| 3.1.3 | Stiprinti  bendradarbiavimą su  socialiniais partneriais.  Aktyvinti rėmėjų paiešką ir GPM 2 % pritraukimą. | Gautos paramos iš rėmėjų  padidėjimas 5 %. | | Iš rėmėjų gautos panašaus dydžio lėšos kaip ir 2016 metais. | Gimnazijos taryba  Administracija | 2017 metai | | 2017 metai | GPM  2 %, | GPM  2 %,  600 Eur | |
|  | **2. Uždavinys.** Pagerinti mokyklos saugumą ir funkcionalumą. | | | | | | | | | | |
| 3.2.1 | Inicijuoti klasių bendruomenes, įsirengti gimnazijos erdvėse  poilsio-bendravimo zonas. | Per metus įrengtos ≥ 3 poilsio-bendravimo erdvės. | | Per metus įrengtos 3 poilsio-bendravimo erdvės. | Klasių bendruomenės  Mokinių taryba  Administracija | Kovas, lapkritis | | Kovas, lapkritis |  |  | |
|  | | | | | | VISO: | | | MK lėšos  486 272,000  Biudžeto lėšos 249 330,00 | MK lėšos 486 272,000  Biudžeto lėšos 249 330,00 | |

\_\_\_\_\_\_\_\_\_\_\_\_\_